
KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS TARYBOS 2016 M. SAUSIO 28 D. SPRENDIMO NR. T2-11 „DĖL KRETINGOS RAJONO NEFORMALIOJO VAIKŲ ŠVIETIMO LĖŠŲ SKYRIMO IR NAUDOJIMO TVARKOS APRAŠO 
PATVIRTINIMO“ PAKEITIMO

[bookmark: _GoBack]2016 m. balandžio 27 d. Nr. T2-136
Kretinga

	Vadovaudamasi Lietuvos Respublikos vietos savivaldos įstatymo 18 straipsnio 1 dalimi, ir Lietuvos Respublikos švietimo ir mokslo ministro 2016 m. balandžio 4 d. įsakymu Nr. V-274 „Dėl Švietimo ir mokslo ministro 2016 m. sausio 5 d. įsakymo Nr. V-1 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pakeitimo“, Kretingos rajono savivaldybės taryba  n u s p r e n d ž i a:
	1. Pakeisti Kretingos rajono neformaliojo vaikų švietimo lėšų skyrimo ir naudojimo tvarkos aprašą, patvirtintą Kretingos rajono savivaldybės tarybos 2016 m. sausio 28 d. sprendimu Nr. T2-11 „Dėl Kretingos rajono neformaliojo vaikų švietimo lėšų skyrimo ir naudojimo tvarkos aprašo patvirtinimo“:
1.1. Pakeisti 2 punktą ir jį išdėstyti taip:
„2. Aprašo paskirtis – apibrėžti valstybės biudžeto ir/ arba Europos Sąjungos finansinės paramos ir bendrojo finansavimo lėšų, skiriamų Kretingos rajono savivaldybės (toliau – Savivaldybė) mokinių ugdymui pagal neformaliojo vaikų švietimo (išskyrus ikimokyklinio, priešmokyklinio ir formalųjį švietimą papildančio ugdymo) (toliau – NVŠ) programas, skyrimo principus, apskaičiavimą ir skyrimą, naudojimą, reikalavimus švietimo teikėjui ir NVŠ programoms, atsiskaitymo už NVŠ lėšas tvarką.“;
1.2. Pakeisti 3 punktą ir jį išdėstyti taip:
„3. NVŠ lėšos skiriamos Savivaldybei, siekiant didinti vaikų, ugdomų pagal NVŠ programas, skaičių. NVŠ skiriamų lėšų dydį nustato Mokinių krepšelio lėšų apskaičiavimo ir paskirstymo metodika, patvirtinta Lietuvos Respublikos Vyriausybės 2001 m. birželio 27 d. nutarimu Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo“ (toliau - Mokinio krepšelio lėšų apskaičiavimo ir paskirstymo metodika).“;
1.3. Pakeisti 4 punktą ir jį išdėstyti taip:
„4. Savivaldybei tenkanti NVŠ lėšų suma, kurios dydis vienam mokiniui apskaičiuojamas visą skirtą NVŠ sumą padalinus iš mokinių, praėjusių kalendorinių metų rugsėjo 1 d. besimokiusių pagal bendrojo ugdymo programas skaičiaus ir iš finansuojamo laikotarpio mėnesių skaičiaus, ir padauginus iš Savivaldybėje praėjusių kalendorinių metų rugsėjo 1 d. pagal bendrojo ugdymo programas besimokiusių vaikų skaičiaus bei mėnesių skaičiaus.“;
1.4. Pakeisti 8 punktą ir jį išdėstyti taip:
		„8. Rekomenduojama Savivaldybės NVŠ lėšų suma vienam NVŠ programoje dalyvaujančiam vaikui, nustatyta Mokinio krepšelio lėšų apskaičiavimo ir paskirstymo metodikoje, yra15 Eur/mėn. Šis dydis gali būti 1/3 dalimi didesnis ar mažesnis nei 15 eurų ir perskaičiuojamas einamųjų metų spalio-gruodžio mėnesiais, atsižvelgiant į NVŠ mokinių skaičių einamųjų metų spalio mėnesio pirmąją darbo dieną. Jeigu NVŠ mokinių skaičius einamųjų metų spalio mėnesio pirmąją darbo dieną bus didesnis ir nebepakaks iš Savivaldybei skirtų lėšų NVŠ programoms finansuoti (skiriant vienam mokiniui 15 eurų per mėnesį), tai minėtas dydis bus mažinamas. Jeigu mokinių skaičius bus mažesnis, tai NVŠ lėšų dydis atitinkamai bus didinamas.“;
		1.5. Pripažinti netekusiu galios 10 punktą.
2. Sprendimą skelbti Teisėkūros pagrindų įstatymo nustatyta tvarka.


Savivaldybės meras					     Juozas Mažeika

